Diskusjon:Norges finansminister

message: Hei, et tips, basert på mine erfaringer med Liste over Norges statsministre: De listene vi bruker som kilder inneholder svært detaljerte, jeg vil si unødvendig detaljerte, opplysninger om alle som har vært konsitutert i ulike korte perioder ned til en uke eller kortere.Jeg synes at disse bør tas ut av lista, eller evt tas med i en fotnote, slik det ble gjort i statsministerlista. Hvis lista blir for full av linjer med slike konstitueringer, så kommer disse til å skygge for alle de som hadde embetet i lang tid. Det samme gjelder de ad hoc-regjeringene som ble oppnevnt til kongelige reiser. Mvh MHaugen 9. okt 2008 kl. 12:42 (CEST)
replies: text: Tja. Problemet gjelder i hovedsak under unionen med Sverige. Da var det ekstremt mye skifting i fagdepartementene. Det var stort sett heile tida tre statsråder uten portefølje i Stockholm. Disse skifta ofte. En fagminister var noen måneder i Sverige, så tilbake i sitt gamle departement - fram og tilbake. Rett som det var hadde en og samme mann ledelsen av to (eller til og med tre) departement i Oslo. I tillegg var det så noen konstitusjoner. Hva som var hva, er ikke heilt greitt å finne ut av, og hvem som var viktigst - si det? Jeg trur vi først bør arbeide med å få lista mest mulig komplett, og så evt vurdere å ta noen ut og over i fotnoter. Kanskje er det en ide å se om det er mulig å beregne tjenestetida til de forskjellige, og så lage en tilleggsoversikt over de lengstsittende. Kan uansett være lurt å bestemme noe om dette nå, for problemet er det samme for alle fagdepartement under unionen.  Hilsen GAD 9. okt 2008 kl. 13:42 (CEST)
thread_title:  Detaljnivå 

message: Takk til Ranværing for strålende jobb med å (på det nærmeste) ferdigstille denne oversikta. Den har ligget ufullført i mange år, så det er fint at den nå blir i topp stand. Jeg tillater meg likevel nå å komme med noen merknader. Dette er synsinger, og om de ikke tas hensyn til, vil kvaliteten på lista likevel være svært høy.
* 1) Jeg er skeptisk til bruken av farger i tabellene. Det er et forsøk på å gi informasjon uten at jeg synes det blir vellykka. I første tabell (før 1884) markerer fargene de ulike regjeringene, men ettersom disse bare er «fiktive» konstruksjoner skapt i ettertid, blir det kunstig. I tabell 2 (etter 1884) får fargene ei annen betydning, nemlig partitilhørighet, uten at dette er forklart. Denne tilhørigheta er fullverdig forklart ved opplysninger i kolonnene, slik at fargebruken er redundant og kompliserer koden unødig. Det er også et tydelig problem å velge farge for mindretallsregjeringer.
* 2) Jeg er usikker på nummereringa slik den er nå, dvs. at det bare telles statsråder og ikke statsrådskifter. Det kan virke forvirrende. Det er heller ikke i samsvar med f.eks Liste over USAs presidenter, der Grover Cleveland er både nummer 22 og nummer 24. (Men USA har vel offisielle presidentnummer, så det er ikke heilt det samme.)
* 3) Jeg synes det bør lenkes til artikler om statsrådene og regjeringene ved alle forekomster, ikke bare første. Det gjør tabellen lettere å bruke. Og ettersom kolonnene er sorterbare, risikerer en jo at det ikke er første forekomst som er lenka.
* 4) For øvrig er det få av kolonnene som nå gir meningsfull sortering.
* 5) Tidslinja for statsråder i nyere tid er illustrativ, men det er ikke bra med så ulike farger, dersom vi beholder fargene i tabellen.
* 6) Kilde mangler. Jeg antar at dette er Debes' bok. Det var i alle fall den jeg brukte da jeg holdt på med lista. 
* 7) Jeg noterer at det i artikkelen gradvis har skjedd ei fjerning av radikale bokmålsformer, men ettersom dette starta alt i 2008, er det vel for seint å reagere nå.
Men som sagt, bare gemen synsing om ei veldig flott liste. Hilsen GAD (diskusjon) 17. jan. 2014 kl. 14:28 (CET)
replies: text: :Jeg har hatt en dialog med Ranværing med tanke på å foreslå dette som God Liste. Noen av de tingene GAD tar opp bør nok løses før en kandidatnominasjon; spesielt det med kilde. I tillegg vil jeg si at jeg er skeptisk til bruken av anonym-bilder. Jeg mener det er bedre at disse radene er uten bilde. Mvh M O Haugen (diskusjon) 19. jan. 2014 kl. 12:25 (CET)
replies: text: ::La meg først si at dette var et nærmest tilfeldig ryddearbeid. Artikkelen var delt opp i mange lister – en av dem uferdig, og det var separate lister basert på departementets ulike navn: 1- departement, 5. departement, Departementet for Finans-, Handels- og Tollvesenet. Dette forvirret. Selv om embedets navn har variert, er det unødvendig med separate lister. Da er det bedre å forklare i ingressen at listen omfatter «Finansdepartementet og lignende departementer», slik tilfellet er nå.
replies: text: ::Videre var det feil i mange datoer (noe som også ble sagt i artikkelen), det var lenket til Jacob Aall – mens det korrekte er Jacob Aall jr., og listen inneholdt navnet Hans Christian Petersen. Verken vår biografiske artikkel, vår artikkel om Løvenskiold/Vogt-ministeriet eller stortinget.no forteller at han var finansminister. Så jeg slettet navnet. Derimot var han en kort periode leder av Revisjonsdepartementet, en konstruksjon som eksisterte fra 1822 til 1918 og som var blitt utskilt fra Finansdepartementet.

text: ::Så er det i hvert fall forklart hva jeg har gjort ...

text: ::Når det gjelder (1) – fargene: Bruker nå samme farge i tiden før 1884, og skiller ikke mellom regjeringene. Jeg kommer tilbake til de andre punktene dere nevner. Det er mer som må gjøres før en nominering. I første rekke anså jeg det som viktig å rette opp de groveste feilene, og ta bort de verste utvekstene. Jeg vil tro at artikkelen leses av mange, både på grunn av regjeringsskiftet og på grunn av 1814-jubileet. Og da er ingen tjent med at det er feil her. Ranværing (d) 19. jan. 2014 kl. 16:04 (CET)

text: ::Har valgt en uniform farge overalt og unngått alle partifarger. De er ikke bare et problem ved mindretallsregjeringer, men også ved koalisjonsregjeringer. Så er punktene (1) og (5) ordnet opp i. Ranværing (d) 19. jan. 2014 kl. 16:47 (CET)

text: ::Pkt 3: Nå lenkes det ved alle forekomster av navn. Ranværing (d) 19. jan. 2014 kl. 18:02 (CET)
Jeg skal ta de resterende punktene etterhvert.
Først og fremst må jeg bare si at det er mer som «skurrer». Regjeringen.no har en oversikt her: Finansdepartementet. Statsråd 1814 -.  Ifølge denne listen var Christian Schweigaard finansminister fra september 1883 til 1884. Han er ikke nevnt i vår artikkel.
Videre nevnes ikke Christian Selmer i stortingets liste. Derimot var han minister for «søsterdepartementet» Revisjonsdepartementet juni – august 1879 og enda en gang i august 1879 (ikke september som vår artikkel sier). Han må fjernes. 
Her må det altså tas enda en runde med rydding og utluking av feil i listen, før den kan nomineres. Ranværing (d) 19. jan. 2014 kl. 20:56 (CET)

text: Det finnes to generelle trykte kilder (som jeg veit om). Den ene er Jan Debes: Det norske statsråd 1814–1949 (Cammermeyer 1950). Den andre er en revidert utgave av denne utgitt av Statsministerens kontor i 1996: Det norske statsråd 1814–1945. Den siste er utarbeidd av Øyvind Østang, og jeg trur det er han som forsatt har ansvaret for lista på nettet. Begge de trykte kildene bekrefter det du har funnet ut, så jeg må ha surra en del da jeg lagde lista i si tid. (Jeg trur det var jeg som tok meg av de eldre delene.) Takk for at du sjekker. Jeg kan ta en ekstra runde og kontrollere mot bøkene, for sikkerhets skyld. Hilsen GAD (diskusjon) 19. jan. 2014 kl. 22:48 (CET)
replies: text: :Den er grei. Olav Nygaardsvold var fungerende finansminister 12.-14. april 1940 og 13.-30. mai 1940. Gunnar Jahn var en kort tid fungerende minister i 1940. De står oppført på Stortingets liste, men jeg tilføyde deres embeder i en fotnote. Det begynner å bli bra nå. Ranværing (d) 19. jan. 2014 kl. 23:23 (CET)

text: :Og Egil Kaare Sundt (rådmann i Oslo) en kort tid i 1945. Også nevnt i en fotnote. Ranværing (d) 19. jan. 2014 kl. 23:29 (CET)
replies: text: :: Jeg har funnet et avvik i 1853. Da skal visst Vogt inn mellom Riddervold og Bretteville. Så burde vi kanskje ha noe om departmentsledelsen i det okkuperte Norge. Et eget avsnitt? --GAD (diskusjon) 19. jan. 2014 kl. 23:30 (CET)
replies: text: ::: Det er en feil jeg innførte. Vogt satt til 9. september 1853, men var permitert juli – 5. august 1853. Det betyr at han kom tilbake 6. august, men det glemte jeg å tilføye. Har rettet det.

text: ::: Regjeringen.no har Tine Sundtoft oppført fra 2013, med tilføyelsen «(klimakvotesaker)». Skjønner ikke helt hva hun gjør der. Hun er oppført i vår Liste over Norges miljøvernministre. Ranværing (d) 19. jan. 2014 kl. 23:54 (CET)
replies: text: :::: Sundtoft kan sies å ha samme status som Røed Larsen i si tid hadde for langtidsplanlegging. Klimakvotesakene er fra 1. januar i år formelt overført til Miljøverndepartementet. De lå før i Finans. Dermed styrte Sundtoft fra regjeringsskiftet til 1. januar en liten del av Finansdepartementet. Fortjener nok formelt ei note. Hilsen GAD (diskusjon) 20. jan. 2014 kl. 07:32 (CET)
Pkt 6: Artikkelen inneholder nå to bokkilder og en ekstern lenke. Ranværing (d) 20. jan. 2014 kl. 01:28 (CET)
Pkt 2: Nå er de nummererte etter statsrådskifter. Ranværing (d) 20. jan. 2014 kl. 03:25 (CET)
thread_title:  Noen tanker ... 

message: Ser at det foreløpig mangler en god del bilder fra etterkrigstida. Jeg antar at dette skyldes det kjente fenomen at det for andre halvdel av 1900-tallet finnes nokså lite bilder som sikkert er falt i det fri. Nå er det imidlertid sånn at tidligere lovgivning fastslår at oppdragsgiver har rettighetene til bestilte bilder som er tatt før 30. juni 1995. Og jeg antar et departementet har et bildegalleri som de dermed stort sett har rettighetene til. Kanskje vi skulle spørre om de ville frislippe bildene fra før denne datoen? Jeg, du eller våre nye ansatte i Wikimedia Norge? Det gjelder vel alle departementene ... Hilsen GAD (diskusjon) 20. jan. 2014 kl. 12:59 (CET)
replies: text: Jeg lastet nettopp opp et bilde av August Christian Manthey, men det er før 1884. Han var minister tre ganger, og da er i alle fall tre «sorte hull» fylt med noe fornuftig. Jeg nevner det her fordi kilden var Oslo Bymuseum eller digitalt museum, og at det kan være et greit sted å lete etter historiske bilder som mangler på commons. De benytter nemlig Creative Commons 3.0 lisensen. Intet direkte svar på ditt innlegg, men nyttig å vite for mange som leter ...Ranværing (d) 21. jan. 2014 kl. 02:06 (CET)
replies: text: :Og gjorde ditto med Otto Vincent Lange. Fire forekomster og fire hull fylt ... Ranværing (d) 21. jan. 2014 kl. 02:26 (CET)
Gulle godt. Og da har jeg sendt et brev til departementet. Hilsen GAD (diskusjon) 21. jan. 2014 kl. 08:06 (CET)

text: Flott innsats fra dere begge. Jeg tillot meg å beskjære et par av bildene slik at de fikk portrettform. Mvh --M O Haugen (diskusjon) 21. jan. 2014 kl. 21:12 (CET)
thread_title:  Bilder 

message: Jeg har nå gått gjennom Debes og Østang og gjort sammenlikninger med lista. Det er en del avvik. De fleste gjelder datoer. Kildene har en del flere (og noen andre) datoer enn lista. Men det er også motsatt. Det gjelder særlig at lista har dato den første i en måned, mens kildene bare har måneden. Det er ikke store avvik mellom de to kildene, bortsatt fra at Debes ser ut til å ha noen flere datoer. Noen få ganger kan sannsynlig dato utledes av andre opplysninger. Jeg retter ikke direkte, men legger ut oversikt over avvika her, i fall det er andre kilder til opplysningene i tabellen (jeg har ikke sjekka nettet). 
* Wedel Jarlsberg slutta, som det står, i januar 1822, men han fikk avskjed først 3. oktober. Det var altså en slags permisjon først. Bør vel nevnes i ei note. Datoen i januar står ikke i kildene, men virker sannsynlig.
* Faktisk overgang mellom Collett og Vogt var 17. desember 1836, men avskjed/beordring var formelt 10. november. Note?
* Kildene sier at Vogt fjerde gang blei permittert i juli 1853, men det står også at Riddervold begynte 29. juni, så da får vi tru det.
* Så kommer det en vi mangler: Thrap skal inn 22. mars – 2. juli 1854.
* Kildene har ikke dato på august 1857, overgang Møinichen – Lange.
* Neste skifte (Lange – Møinichen) var ifølge kildene i september 1858 (ikke 15. august).
* Kildene har ikke dato 1. på noen overganger fra og med oktober 1859 til og med oktober 1869. Det er i alt seks skifter (tolv datoer).
* Møinichens reelle avgang 1. februar 1870 er korrekt. Han fikk imidlertid avskjed allerede 26. november 1869. Note?
* Avslutninga av Mantheys første periode er uklar. Han står oppført som finansminister til oktober 1870, men også som statsråd i Stockholm fra 20. september. Helliesen fratrådte samtidig i Stockholm, men står i finans først fra oktober. Foreslår at vi lar det stå oktober på begge.
* Sluttdato på Helliesens fjerde periode er 24. februar 1874, som da også er startdato på Mantheys andre periode. Skiftet tilbake skjedde 7. april 1874.
* Skiftet mellom Olsen og Haugland i 1888 skjedde 1. juni. Skiftet tilbake er notert som 16. juli samme år (ikke august). Utnevnelsen skjedde 13. juli.
* Skiftet mellom Olsen og Schjøtt i 1889 skjedde 1. mai. 
* Skiftet mellom Bull og Olsen skjedde 8. juli 1889 (ikke 7. juli).
* Skiftet mellom Furu og Hagerup skjedde 9. august 1895.
* Skiftet mellom Sunde og Knudsen skjedde 9. juni 1903.
* Skiftet mellom Kildal og Michelsen skjedde 1. september 1905.
* Skiftet mellom Michelsen og Knudsen skjedde 13. mars 1905 (ikke 11. mars).
* Sluttdato for Halvorsen i 1908 skal være 19. mars.
* Omholt slutta i praksis slik det står (12. desember 1919), men hadde bare permisjon inntil avskjed 16. juni 1920. Note?
Østang opplyser at Sunde var sjef for departementet fra juni 1900, men det må vel være skrivefeil for 1901.
Jeg har bare kontrollert så langt bøkene går (1949 og 1945). Hilsen GAD (diskusjon) 21. jan. 2014 kl. 16:42 (CET)
replies: text: Jeg har oppdatert artikkelen. Ranværing (d) 22. jan. 2014 kl. 01:03 (CET)
replies: text: :Dere maurflittige og presisjonsinnstilte menn: er dette klart for en kandidatprosess som God Liste nå, tror dere? Mvh --M O Haugen (diskusjon) 26. jan. 2014 kl. 16:56 (CET)
replies: text: ::Ranværing har gjort en strålende innsats, ikke minst med bildene. Jeg har noen småting jeg kunne tenke meg å fikse i ingressen. Får ikke gjort det før tirsdag, trur jeg. Ellers har jeg ikke mer å melde nå. Hilsen GAD (diskusjon) 26. jan. 2014 kl. 19:28 (CET)
thread_title:  Finlesing 

message: Jeg har nå ført inn det lille ekstra jeg hadde til ingressen og retta noen feil. Det jeg veit som gjenstår, men som jeg ikke rekker nå er følgende:
# Sjekke mot finansministerkategorien.
# Kontrollere notene om interimsregjeringene.
# Skrive noe om departementsledelsen i det okkuperte Norge.
# Vurdere om noe bør gjøres med tidslinja.
Tar det i løpet av uka, om ingen kommer meg i forkjøpet. Hilsen GAD (diskusjon) 28. jan. 2014 kl. 22:49 (CET)
replies: text: . --M O Haugen (diskusjon) 29. jan. 2014 kl. 18:21 (CET)
thread_title:  Ting som gjenstår 

message: Jeg vil gjerne ha kommentarer til tidslinja, som akkurat nå står litt bortgjømt nederst i artikkelen. Tilfører den merverdi? Hvor bør den plasseres? Jeg har også eksperimentert litt med ei horisontal linje. (En del finpuss gjenstår.) Er den bedre eller dårligere? Merk at denne justerer seg etter skjermbredden. Hilsen GAD (diskusjon) 5. feb. 2014 kl. 09:24 (CET)
replies: text: Jeg synes ikke nødvendigvis at disse tidslinjene tilfører så mye. Den eneste direkte effekten den kunne ha er å synliggjøre at noen rader i tabellen er korte, og at noen er lange. Men det er ikke uunnværlig. Den vannrette fungerer bedre på sida, men teksten er litt trang. Jeg har ikke så sterke meninger om dette, så hvis andre vil noe annet, så er det helt ok. Mvh --M O Haugen (diskusjon) 5. feb. 2014 kl. 10:26 (CET)
replies: text: :For min del kan gjerne tidslinja fjernes. Den tilfører lite og ingenting. Mvh --Ranværing (d) 7. feb. 2014 kl. 15:56 (CET)
Denne artikkelen bør vel nå være nominasjonsklar? Mvh --Ranværing (d) 16. feb. 2014 kl. 04:40 (CET)
thread_title:  Tidslinja 

message: Jeg har nettopp endret 1 ekstern(e) lenke(r) i artikkelen Liste over Norges finansministre. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20140203230533/http://statogstyring.no/forsiden/127-topp-10-statens-mektigste-2012 til http://statogstyring.no/forsiden/127-topp-10-statens-mektigste-2012
Med hilsen—InternetArchiveBot (Rapporter feil) 1. aug. 2017 kl. 10:07 (CEST)
thread_title:  Endret eksterne lenker